《挽刘夫人词二首》
宋代·陈舜俞

卜邻早效三迁教，负米方休百里劳。
乐事难留同逝水，孝思无尽入伊蒿。
万家原上开新冢，旧馆人来奠浊醪。
况有铭诗传不朽，长城千古白云高。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。